Kudrovo

Kudrovo (soome Väärämäki) on linn Venemaal Leningradi oblastis Vsevoložski rajoonis. Piirneb läänes Peterburiga.

Ajalugu 
1885 ja 1893 on Kudrovo kohal kaartidel Kossaja Gora mõis (Косая Гора). 1926 moodustati Kudrovo kommuun ja selle põhjal 1928. aastal Kudrovo kolhoos.

2002. aastal elas Kudrovo külas 85 inimest.
Tänapäeva linna hakati rajama 2006. aastal. Linnas on 10- kuni 27-korruselised kortermajad. Mais 2017 oli linna registreeritud elanike arv 16 700. Kudrovo küla sai linnaõigused 28. juunil 2018. 2021. aasta alguses oli linnas 49 079 elanikku.

2025. aastal on plaanis avada Peterburi metroo Kudrovo metroojaam.

26. augustil 2018 avati Kudrovos purskkaev, mis on Tartus asuva Suudlevate tudengite purskkaevu peaaegu täpne koopia. Skulptor Mati Karmini või Tartu linna luba selleks ei olnud.

Viited 

Leningradi oblasti linnad
Vsevoložski rajoon